Агапитова, Светлана Юрьевна

**Агапи́това Светла́на Ю́рьевна** () — Россин бакъоларйархо, йакъараллин а, пачхьалкхан а гӀуллакххо. Берийн бакъонаш Ӏалашйен векал Петарбух гӀалахь.

## Биографи
Йина 1964 шеран 8 февралехь Ленинградехь. 1986 шарахь чекхйаьккхина Ленинградан пачхьалкхан университетан журналистикан факультет. 2012 шарахь чекхдаьккхира лакхара юридически дешар, РФ Президент волчура Россин халкъан бахаман а, пачхьалкхан гӀуллакхан а Академиехь.

* 1989 шарахь кхоьллира хаамийн-рекламан агенталла ИМА-ПРЕСС. 1991 шарахь дуьйна болх беш йу ПТРК «Петарбух — 5-гӀа каналан» тӀехь.
* Болх бина «Информ-ТВ» корреспондент, редактор, комментатор, «Массарна а гуш» а, «Пхи суьйре» программийн автор а, хьалхелелорг а.
* «Росси» телеканал тӀехь «ХӀусамера хенан-хӀоттам» а, «Берийн хаттар» программийн автор а, хьалхелелорг а хилла.

2009 шеран 23 декабрехь Петарбухан Берийн бакъонаш Ӏалашйаран векал дарже хӀоьттира. 2015 шеран 21 январехь йуха а хаьржина Петарбухан Берийн бакъонаш Ӏалашйаран векалан дарже.

Марехь йу, виъ доьзалхо ву.

### Дакъа
Агапитова Светланин кхочушдина законаш кхолларан дӀадолорш:
* РФ Доьзалан кодексан хийцамаш (127 йаззаман 1 пунктан 7 абзац а, 146 йаззаман 3 пункт а) бер доьзале дӀатарбеш хӀиттийна бехкамаш дӀабахар, масала, нагахь доьзалан декъашхошна йукъахь ВИЧ-инфекци йолуш стаг велахь, йа гепатитца (В,С) балахьоьгуш стаг. ХӀунда аьлча бер схьаоьцурш (Ӏуналчаш), мацах цкъа цамогуш долу бер схьаэцнехь, церан таро дӀайолура кхин бобер кхион схьаэца;
* Боберашна а, дайн-нанойн Ӏуналла доцуш дисина берашна а дахаран хӀусамаш латторан, Петарбухан законаш кхолларан акташкахь хийцамаш беш кечамехь дакъа лацар;
* 2013 шеран 28 декабрехь тӀеэцна № 380-ФЗ «Россин Федерацин Зуламан кодексан а, Зуламан-процессуалан кодексан а хийцамаш барах» цӀе йолу Федералан закон. И хийцамаш бира Векало 2012—2013 шерашкара РФ Пачхьалкхан Думан а, Федералан Гуламан а депутаташка масийттаза дехарш дича, царна чохь Векало билгалдоккхура, объектива нагӀонан хьесап — Россин Федерацин Зуламан кодексан 134 а, 135 а йаззамашкахь дуьйцу  гӀе метта хӀоттанзалло, таро йо педофилашна зуламан жоьпаллех кӀелхьара бовла;
* Боберийн доьзалан хӀоттаман кеп санна патронат йукъадалор (говза бераш тӀеоьцу доьзал);
* ВИЧ-инфекци йолу а, керла гӀуо хӀуманаш евлла бала хьоьгу а берашна Ӏуналла ден дайн-нанойн цамгаран кехат кечдаран низам хийцар 2015 шеран 1 январехь дуьйна. Хьалха дайн-нанойн берашка хьажа цамгаран кехат ца догӀура 120 дийнал сов а, 15 шерал доккха делахь а, нанойн дезара болх дӀатаса.

## Емал яр
2014 шеран 27 декабрехь Смирнов Димитрийс кхайкхам бира делах тешаш болчаьрга, йуха ма харжийта  Петарбухан берийн бакъонаш Ӏалашйаран векалан дарже Агапитова Светлана. Агапитова Светлана йистхилира шуьйра диллинчу жоьпаца Смирнов Димитрийга, дӀахьедира шен гӀуллакхан репутаци сийсаз ярна суьде арз чудала ялларах. Агапитова Светлана йуха хаьржира 2015 шеран январехь «шортта кхаж совболуш».

Резонанс хилира гӀараваьллачу актёран Панин Алексейн Агапитова Светланица хиллачу дар-дацарх. И гӀуллакх долуш Панин лартӀахьа ца лелара, бехке йора омбудсмен шен а, шен йоьӀан а агӀора законаш дохорна..

### Емалан жоп
Смирнов Димитрийн кхайкхам емал бира библихочо а, публициста а Десницкий Андрейс «православин берам чохь адам бехдеш питна даржош, дуккха а боккъал а керсталлин гӀуллакхаш дина»:

## Билгалдахарш

## Хьажоргаш
* Светлана Юрьевна Агапитова 

Категори:Россин омбудсменаш
Категори:Берийн бакъонаш
Категори:Россин бакъо ларйийриш
Категори:Петарбухан правительство
Категори:Россин спортан говзанчаш